ทิ้งVTEฟลอร์‘เอกยุทธ’ถูกอุ้มตลาดสั่งเคลียร์
ขนหุ้น VTE ออกมาขาย ราคาติดฟลอร์ ผวา &#8220;เอกยุทธ&#8221; หายตัว ตลาดหลักทรัพย์สั่งเคลียร์ด่วน
11 มิ.ย. 2556

ขนหุ้น VTE ออกมาขาย ราคาติดฟลอร์ ผวา “เอกยุทธ” หายตัว ตลาดหลักทรัพย์สั่งเคลียร์ด่วน
ราคาหุ้นบริษัท วินเทจวิศวกรรม (VTE) ปรับตัวลงอย่างหนัก จากแรงขายที่มีออกมา กดราคาหุ้นร่วงติดพื้น (ฟลอร์) ปิด 5.60 บาท ลดลง 2.35 บาท หรือลดลง 29.56% มูลค่า 243.71 ล้านบาท 
ตลาดหลักทรัพย์สั่งบริษัทชี้แจง (Trading Alert List) สาเหตุราคาหุ้นปรับตัวลงแรง และสั่งบริษัท แอปโซลูท อิมแพค (AIM) ชี้แจงสาเหตุที่ราคาหุ้นปรับตัวขึ้น 16.67% ปิด 0.63 บาท เพิ่มขึ้น 0.09 บาท 
แหล่งข่าวจากนักลงทุน เปิดเผยว่า ราคาหุ้น VTE ปรับตัวลงอย่างหนัก จากความกังวลการหายตัวไปของนายเอกยุทธ อัญชันบุตร นักลงทุนรายใหญ่ ซึ่งนายเอกยุทธเข้าลงทุนหุ้น VTE จำนวนมาก ผ่านกองทุนต่างประเทศ และยังมีหุ้นอีกหลายบริษัทที่นายเอกยุทธลงทุนไว้ เช่น หุ้นไก่ หุ้นธนาคาร หุ้นรถไฟฟ้า
“คุณเอกยุทธเป็นนักลงทุนรายใหญ่คนหนึ่งของตลาด หากยังไม่พบตัวเร็วๆ นี้ หุ้นที่ลงทุนไว้จะได้รับผลกระทบถูกเทขายลงมาด้วย แต่ VTE กระทบหนัก เพราะเป็นหุ้นที่เอกยุทธลงทุนมาก” แหล่งข่าวเปิดเผย